{{Videopeli
| nimi = Tales of Zestiria
| logo = 
| kuva = Tales of Zestiria.jpg
| kuvateksti = 
| kehittäjä = Bandai Namco Studio
| julkaisija = Bandai Namco Entertainment
| jakelija = 
| ohjaaja = 
| tuottaja = 
| suunnittelija = 
| käsikirjoittaja = 
| taiteilija = 
| säveltäjä = 
| ohjelmoija = 
| pelisarja = 
| pelimoottori = 
| julkaistu = 

**PlayStation 3**

* JP 21. tammikuuta 2015
* EU 16. lokakuuta 2015
* NA 20. lokakuuta 2015

**PlayStation 4**

* JP 7. heinäkuuta 2016]]
	+ EU 16. lokakuuta 2015
	+ NA 20. lokakuuta 2015**Windows**
	+ EU 16. lokakuuta 2015
	+ NA 20. lokakuuta 2015

**Tales of Zestiria** (jap. テイルズ オブ ゼスティリア, *Teiruzu Obu Zesutiria*) on Bandai Namcon kehittämä ja julkaisema roolipeli. Peli julkaistiin Japanissa PlayStation 3:lle tammikuussa 2015 sekä Yhdysvalloissa ja Euroopassa lokakuussa 2015. Länsimainen versio julkaistiin myös PlayStation 4:lle ja Windowsille. Japanissa PlayStation 4 -versio julkaistiin heinäkuussa 2016.

Peli kuuluu *Tales of* -sarjaan.

Tarina sijoittuu ihmisten ja maailman vakauttajina toimivien henkimäisten olentojen nimeltä *seraphim* asuttamaan maailmaan, jossa poika nimeltä Sorey ottaa tehtäväkseen kukistaa Glenwoodin maailmaa uhkaavat negatiivisista tunteista syntyneet olennot, hellionit.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Nuori mies nimeltä Sorey oli kasvanut *seraphimin* keskuudessa kylässä nimeltä Elysia. Eräänä päivänä hän ja hänen ystävänsä vesi-*seraph* Mikleo tutkivat läheisiä raunioita ja pelastavat tytön nimeltä Alisha Diphda ja vievät hänet Elysiaan. Alishan lähdettyä kotiin, Sorey ja Mikleo kohtaavat Lunarren, joka on hellioniksi kutsuttu olento. He kohtaavat myös Järven neitona tunnetun tuli-*seraph*in nimeltä Lailah. Lailah ryhtyy Soreyn päälordiksi (*Prime Lord*) ja Mikleo ensimmäiseksi alilordiksi (*Sub-Lord*), antaen Soreylle kyvyn puhdistaa hellioneja ja ryhtyä Paimeneksi (*Shepherd*). Sorey, Mikleo ja Lailah tapaavat Alishan, joka paljastuu Hylandin kuningaskunnan prinsessaksi ja ryhtyy Soreyn "aseenkantajaksi" (*Squire*) taistellakseen hellioneja vastaan tämän rinnalla. He alkavat matkustaa valtakuntien halki puhdistaakseen hellioneja ja etsiäkseen "Katastrofin herraa" (*Lord of Calamity*), joka on vastuussa Kaaoksen aikakauden aiheuttamisesta olemalla hellionien synnyn aiheuttaneen "pahansuopuuden" lähde. Matkalla he kohtaavat hellioneja itsenäisesti metsästävän tuuli-*seraph*in nimeltä Zaveid sekä Soreyn toiseksi alilordiksi ryhtyvän maa-*seraph* nimeltä Edna, jonka veli Eizen on muuttunut pahansuopuuden vaikutuksesta lohikäärmeeksi. Alishan resonanssi eli kyky nähdä *seraphim*ia on kuitenkin alhainen ja hankaloittaa Soreyn tehtävää, minkä vuoksi hän joutuu jättämään ryhmän.

Hyland ja Rolancen keisarikunta ajautuvat sotaan, ja Hyland ottaa Alishan panttivangikseen pakottaakseen Soreyn auttamaan heitä. Taistelun aikana Heldalf, Katastrofin herra, näyttäytyy ja melkein tappaa Soreyn, mutta salamurhaajakilta Scattered Bonesin jäsen Rose pelastaa hänet. Sorey saa tietää neljästä pyhäköstä, joiden kokeista Paimenen täytyy selvitä tullakseen vahvemmaksi. Matkan aikana paljastuu, että Rosella on korkean tason resonanssi, joten hänestä tulee Soreyn uusi aseenkantaja. Ryhmään liittyy myös Rosea suojeleva tuuli-*seraph* nimeltä Dezel, joka ryhtyy Soreyn kolmanneksi alilordiksi. Neljän kokeen jälkeen ryhmä joutuu Heldafin palvelijoiden, muut Scattered Bonesin jäsenet pettäneen Lunarren sekä "kuoleman enkeliksi" itseään kutsuvan *seraph* Symonnen, ansaan. Dezel paljastaa Soreylle ja muille salaisen päämääränsä olleen kostaa Symonnelle ystävänsä kuolema sekä Scattered Bonesin häpäiseminen. Rose haavoittuu ja Dezel joutuu uhraamaan itsensä. Zaveid liittyy ryhmään Dezelin tilalle Soreyn uudeksi tuulen alilordiksi.

Kun ryhmä kohtaa Heldalfin jälleen, tämä ei haluakaan tappaa heitä, vaan yrittää houkutella Soreyn puolelleen. Ryhmä perääntyy ja he päättävät ottaa selvää Heldalfin menneisyydestä. Heille paljastuu, että Heldalf oli alun perin Rolancen kenraali, jonka entinen Paimen nimeltä Michael oli pakottanut sitoutumaan langenneeseen *seraph* Maotelusiin ja tehnyt kuolemattomaksi rangaistuksena kylänsä hylkäämisestä vihollisen hyökkäyksen aikana. Tämä oli täyttänyt Heldalfin vihalla ja tehnyt hänestä Katastrofin herran. Kylän asukkaista kaksi vauvaa, joista toinen oli muuttunut uhrausrituaalin kautta *seraph*iksi, pelastuivat ja vietiin *seraphim*in kylään kasvatettaviksi. Nämä vauvat olivat Sorey ja Mikleo. Kuultuaan tämän kaiken, Sorey tovereineen kohtaa Heldalfin viimeisessä taistelussa ja muuttavat hänet takaisin ihmiseksi. Antaakseen Heldalfille rauhan, Sorey surmaa hänet ja yhdistyy Maotelusin kanssa karkottaakseen maailmasta kaiken pahansuopuuden, jotta ihmiset ja *seraphim* voivat vihdoin elää sovussa. Lopputekstien jälkeen näytetyssä kohtauksessa Mikleo tutkii vuosia myöhemmin eräitä raunioita ja unestaan herännyt Sorey pelastaa hänet putoamiselta.

**Juonipaljastukset päättyvät tähän.**

Pelaaminen
----------

Pelin taistelumekanismia on muutettu aiemmista osista: pelissä on mittarit, jonka rajoissa pelaaja voi vapaasti toimia.
*Spirit Chain Gauge* ja *Blast Gauge* ovat kaksi mittaria eri tyyppisille toiminnoille.

Kehitys
-------

Japanilainen tri-Crescendo avusti pelin ohjelmoinnissa.

Ääniraita
---------

Pelin tunnuskappale on "White Light", jonka esittää Superfly. Kappale paljastettiin televisiomainoksen yhteydessä.

Äänirooleissa
-------------

### Alkuperäiset

|  |  |  |
| --- | --- | --- |
|  Ryōhei Kimura  | … |  Sorey
  |
|  Ryōta Ōsaka  | … |  Mikleo
  |
|  Mikako Komatsu  | … |  Rose
  |
|  Ai Kayano  | … |  Alisha Diphda
  |
|  Miyu Matsuki  | … |  Lailah
  |
|  Misato Fukuen  | … |  Edna
  |
|  Daisuke Ono  | … |  Dezel
  |
|  Kenjirō Tsuda  | … |  Zaveid
  |
|  Takayuki Sugo  | … |  Georg Heldalf
  |
|  Hiromi Igarashi  | … |  Symonne
  |
|  Mami Koyama  | … |  Maltran
  |
|  Takehito Koyasu  | … |  Lunarre
  |
|  Ichiro Nagai  | … |  Zenrus
  |
|  Hideyuki Hori  | … |  Sergei Strelka
  |
|  Tomomichi Nishimura  | … |  Mayvin
  |

### Englanninkieliset

|  |  |  |
| --- | --- | --- |
|  Robbie Daymond  | … |  Sorey
  |
|  Michael Johnston  | … |  Mikleo
  |
|  Caitlin Glass  | … |  Rose
  |
|  Alexis Tipton  | … |  Alisha Diphda
  |
|  Carrie Keranen  | … |  Lailah
  |
|  Kira Buckland  | … |  Edna
  |
|  Ian Sinclair  | … |  Zaveid
  |
|  Patrick Seitz  | … |  Georg Heldalf
  |
|  Christine Marie Cabanos  | … |  Symonne
  |
|  Xander Mobus  | … |  Sergei Strelka
  |

Vastaanotto
-----------

Peli on saanut IGN:n arvostelussa arvosanaksi 7.8/10.

Lähteet
-------

1. ↑  Mikako Komatsu to Play Tales of Zestiria's Rosé *Anime News Network*.  10.9.2014.  Arkistoitu. Viitattu 22.1.2018. (englanniksi)
2. ↑  Dunning, Jason: Tales of Zestiria PS4 Version Confirmed, PS4 & PS3 Release Date Revealed *PlayStation LifeStyle*.  12.6.2015.  Arkistoitu. Viitattu 22.1.2018. (englanniksi)
3. ↑  Romano, Sal: Tales of Zestiria for PS4 launches July 7 in Japan *Gematsu*.  1.5.2016.  Arkistoitu. Viitattu 22.1.2018. (englanniksi)
4. 1 2 3  Tales of Zestiria Ad Unveils Superfly Theme Song *animenewsnetwork.com*.  13.9.2014. Viitattu 19.4.2021. (englanniksi)
5. ↑  Tales of Zestiria’s new combat systems detailed *gematsu.com*.  Arkistoitu 19.4.2021. Viitattu 19.4.2021. (englanniksi)
6. ↑  j株式会社トライクレッシェンド　製品情報 *tri-Crescendo*.  Arkistoitu. Viitattu 22.1.2018. (japaniksi)
7. ↑  Meghan Sullivan: Tales of Zestiria Review *ign.com*.  16.10.2015. Viitattu 19.4.2021. (englanniksi)

Aiheesta muualla
----------------

* *Tales of Zestiria* MobyGamesissa (englanniksi)
* *Tales of Zestiria* VGMdb-sivustolla (englanniksi)
* *Tales of Zestiria* Internet Movie Databasessa. (englanniksi)